EkBass/fiwiki-20250220-pages-articles huggingface dataset:
DATA

DATA (sanoista "Debt, AIDS, Trade, Africa"- eli Velka, AIDS, Kaupankäynti, Afrikka) on U2-rockyhtyeen keulahahmon, laulaja Bonon yhdessä Bobby Shriverin ja Jubilee 2000-liikkeen aktivistien kanssa perustama yleishyödyllinen järjestö. DATA tähtäsi poistamaan Afrikasta velan ja AIDS/HIVin. DATA rohkaisi amerikkalaisia ottamaan yhteyttä senaattoreihin ja lainsäätäjiin ja valittuihin virkamiehiin. Alkurahoitus tuli Bill ja Melinda Gates Foundationilta (Bill ja Melinda Gatesin säätiö), sijoittaja-rahoittaja George Sorosilta ja teknologia yrittäjä Edward W. Scottilta. DATA oli myös perustamassa ONE-kampanjaa (ONE Campaign), joka myös tähtäsi Afrikan ongelmien poistamiseen. Vuonna 2007, DATA ja ONE Campaign päättivät yhdistyä ja 2008 tammikuussa ne sulautuivat yhteen uutena nimenään ONE. ==Lähteet== * reuters.com/article/2007/10/29/us-bono-campaign-idUSN2953856520071029 * one.org/international/policy/the-2013-data-report-special-report-tracking- development-assistance/ * content.time.com/time/printout/0,8816,1142270,00.html Luokka:hyväntekeväisyysjärjestöt de:DATA sv:DATA
Bobby Shriver

Robert Sargent ”Bobby” Shriver III (s. 28. huhtikuuta 1954 Chicago) on yhdysvaltalainen aktivisti, lakimies ja toimittaja. Hän toimi kalifornialaisen Santa Monican kaupungin pormestarina vuonna 2010. Uskonnoltaan hän on katolinen. ==Perhe== Shriverin isä on Sargent Shriver ja hänen äitinsä on Kennedy-sukua, Eunice Kennedy Shriver. Bobbylla on neljä sisarusta, joista yksi on Arnold Schwarzeneggerin vaimo Maria Shriver. Bobby Shriver on naimisissa Malissa Feruzzin kanssa. Hänellä on kaksi tytärtä. ==Elämä== Shriver on toiminut lakimiehenä, toimittajana sekä myös elokuvatuottajana. Viimeksi mainitussa roolissa hän on tuottanut muun muassa vuoden 1994 elokuvan Tosi valheita sekä televisioelokuvan Piinaava pako (1998). Vuonna 2002 Bobby Shriver perusti yhdessä U2-rockyhtyeen keulahahmon Bonon ja Jubilee 2000-liikkeen aktivistien kanssa yleishyödyllisen DATA-järjestön Afrikan ongelmia poistamaan. DATAn tavoite oli toimia muun muassa luomalla tasa-arvoa ja oikeutta esimerkiksi velkojen anteeksiannolla. Vuonna 2006 Bobby Shriver ja Bono perustivat liiketoimintamalli PRODUCT (RED)in taistelemaan Afrikan AIDS- epidemiaa vastaan. PRODUCT (RED)in tuotteiden tuotosta 50 prosenttia menee Afrikan AIDS-lääkkeiden toimittamisen kustantamiseen. ==Lähteet== * santa- monica.org/?id=2391 * Hyman, Mark (December 7, 1988). "Orioles are sold: $70 million; Buyers say team will stay". The Baltimore Sun. * signonsandiego.com/news/state/20080320-1635-schwarzenegger-parks.html * signonsandiego.com/news/state/20080322-1416-ca-schwarzenegger- parkscommission.html * articles.latimes.com/2004/sep/25/local/me-shriver25 * eunicekennedyshriver.org/bios/bobby_shrivers * imdb.com/name/nm0005426/ * peacecorpsonline.org/messages/messages/2629/2032025.html * content.time.com/time/printout/0,8816,1142270,00.html * reuters.com/article/2007/10/29/us-bono-campaign-idUSN2953856520071029 * usatoday30.usatoday.com/life/people/2005-05-08-shriver-wedding_x.htm?csp=34 * eunicekennedyshriver.org/bios/bobby_shrivers * data.d202.org/about/bod_shriver.html ===Viitteet=== Luokka:Yhdysvaltalaiset julkisuuden henkilöt Luokka:Yhdysvaltalaiset henkilöt Luokka:Yhdysvaltalaiset demokraattipoliitikot Luokka:Kennedy-suku Luokka:Vuonna 1954 syntyneet Luokka:Elävät henkilöt
Ba Đồn

Ba Đồn on kaupunki Vietnamin pohjoisosassa, Quảng Bìnhin maakunnan pääkaupunki. Vuonna 2013 kaupungissa oli noin 115 196 asukasta.Citypopulation Ba Đồn sijaitsee 54 kilometriä Đồng Hớista. == Lähteet == Luokka:Vietnamin kaupungit
Janet Yellen

Janet Louise Yellen (s. 13. elokuuta 1946 Brooklyn, New York) on yhdysvaltalainen taloustieteilijä, jonka Joe Biden nimitti Yhdysvaltain valtiovarainministeriksi kautensa alkaessa tammikuussa 2021. Hän aloitti nelivuotiskauden Yhdysvaltain keskuspankin pääjohtajana 3. helmikuuta 2014. Yellen toimi aiemmin keskuspankin johtokunnan varapuheenjohtajana. Yellenin kausi jäi verrattain lyhyeksi, kun presidentti Trump siirsi Yellenin syrjään keskuspankin pääjohtajan tehtävästä marraskuussa 2017 ja Trump nimitti tilalle oman valintansa: Jerome Powellin. Yellenin kausi päättyi virallisesti helmikuussa 2018. ==Nuoruus ja opinnot== Janet Yellen syntyi juutalaiseen perheeseen. Hän suoritti taloustieteen kandidaatin (B.A.) tutkinnon Brownin yliopistossa vuonna 1967 ja väitteli tohtoriksi (PhD) Yalen yliopistossa 1971. Vuosina 1971–1976 hän oli apulaisprofessori Harvardin yliopistossa ja työskenteli 1977–1978 Yhdysvaltain keskuspankissa ekonomistina. Vuosina 1978–1980 Yellen luennoi London School of Economicsissa ja aloitti vuonna 1980 Berkeleyn yliopistossa. Hänen erityisalojaan ovat makrotaloustiede ja työttömyyden mekanismit. ==Yksityiselämä== Yellenin puoliso on taloustieteilijä George Akerlof, joka sai vuonna 2001 Nobelin taloustieteen palkinnon. He tapasivat kummankin työskennellessä Yhdysvaltain keskuspankissa vuonna 1977 ja avioituivat seuraavana vuonna. Heillä on yksi lapsi. ==Lähteet== == Aiheesta muualla == Luokka:Joe Bidenin hallituksen jäsenet Luokka:Bill Clintonin hallituksen jäsenet Luokka:Yhdysvaltain valtiovarainministerit Luokka:Yhdysvaltain keskuspankin pääjohtajat Luokka:Yhdysvaltalaiset elinkeinoelämän vaikuttajat Luokka:Yhdysvaltalaiset taloustieteilijät Luokka:Vuonna 1946 syntyneet Luokka:Elävät henkilöt
Sobekhotep I

Sobekhotep I oli Egyptin faarao. Hänet tunnetaan myös nimellä Sekhemre Khutawy Sobekhotep. Hän oli mahdollisesti Amenemhet I:n poika. Sobekhotep I oli 13. dynastian ensimmäinen hallitsija noin 3 800 vuotta sitten, ja hän hallitsi oletettavasti 4,5 vuotta, mikä oli pisin valtakausi noihin aikoihin.Egyptin hautalöytö tunnistettiin – sarkofagi kuuluu Sobekhotepille Yle 6.1.2014 Torinon papyruksen eli Torinon kuningasluettelon mukaan Wegaf olisi ollut 13. dynastian ensimmäinen hallitsija. Eri lähteiden vertailun perusteella tutkijat ovat kuitenkin päätyneet siihen, että Torinon papyruksessa on virhe, sillä sinettijäki, jossa on Wegafin nimi, näyttäisi kuuluvan pikemminkin dynastian keskivaiheille kuin sen alkuun. Ilmeisesti Sobekhotep ja Wegaf on sekoitettu toisiinsa kuningasluettelossa, ja siten Sobekhotep I olisi 13. dynastian ensimmäinen hallitsija. Sobekhotep I:n 60 tonnia painava kvartsiittinen sarkofagi löytyi vuonna 2013 mutta sen tunnistaminen hänelle kuuluvaksi tapahtui vuodenvaihteen 2013-2014 tienoilla. Tunnistus onnistui laatanpalojen avulla, joihin oli kaiverrettu hänen nimensä. Hän oli niissä kuvattu istumassa valtaistuimella. Hänestä on olemassa hyvin vähän tietoa, siksi löytö on merkittävä. On myös esitetty teorioita että Sobekhotep I olisi sama henkilö kuin Sobekhotep II. ==Lähteet== Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Bredängin metroasema

Bredängin metroasema on Tukholman metron asema Bredängin kaupunginosassa. Asema kaupunginosaan avattiin 16. toukokuuta vuonna 1965, ja se oli tuolloin metroverkoston 62. asema. Se on osa metron punaista linjaa numero 14. Asemalta on matkaa Slussenin asemalle yhdeksän kilometriä. Vuonna 2015 asemaa käytti arkisin 7 200 matkustajaa päivässä. == Kuvia == Kuva:Bredäng tunnelbanestationen Stockholm 2005-09-17.JPG| Kuva:Stockholm subway bredäng 20060912 003.jpg|Aseman nimikyltti Kuva:Stockholm subway bredäng 20060912 002.jpg|Asemalaituri Kuva:Bredäng 4.JPG|Metrosilta == Lähteet == == Aiheesta muualla == Luokka:Tukholman metroasemat
Farsta strandin metroasema

Farsta strandin metroasema on Tukholman metron asema, joka sijaitsee Farsta strandin kaupunginosassa. Se avattiin 29. elokuuta vuonna 1971. Asema on pääteasema metron vihreän linjan linjalle 18. Etäisyys Slussenin asemalle Farsta strandin asemalta on noin 10,4 kilometriä. Asemalla sijaitsee Fredrik Jacobsonin taidetta vuodelta 1993 ja Kristina Anshelmin taidetta vuodelta 1997. Vuonna 2013 asemaa käytti arkisin 8 700 matkustajaa päivässä. == Lähteet == == Aiheesta muualla == Luokka:Tukholman metroasemat
Fruängenin metroasema

Fruängenin metroasema on Tukholman metron asema Fruängenissä. Se avattiin liikenteelle 5. huhtikuuta 1964. Etäisyys Slussenin metroasemalle on 8,1 kilometriä. Asema sijaitsee 46,8 metrin korkeudella merenpinnasta. Vuonna 2015 asemaa käytti arkisin 8 200 matkustajaa päivässä. == Kuvia == Fruängen 2016 bild 2.jpg|C20-juna raidepuskimen edessä Fruängen 2016 bild 9.jpg|Lippuportit Fredrik_Landergren_Glasmosaikbilder.JPG|Fredrik Landergrenin luomaa lasimosaiikkitaidetta aseman ulkopuolella Stockholm subway fruängen 20050902 002.jpg|C20-juna asemalaiturilla == Lähteet == == Aiheesta muualla == Luokka:Tukholman metroasemat
Gubbängenin metroasema

Gubbängenin metroasema on asema Gubbängenissä, joka kuuluu Tukholman metroon. Gubbängenin metroasema avattiin 1. lokakuuta vuonna 1950. Se on osa metron vihreää linjaa, ja etäisyys Slussenin asemalle on metroasemalta 6,7 kilometriä. Gubbängenin asema sijaitsee Hökarängenin ja Tallkrogenin asemien välissä. Asemalla on kaksi Ragnhild Alexanderssonin pronssiveistosta vuodelta 1994. Vuonna 2013 asemaa käytti arkisin 7 700 matkustajaa päivässä. == Lähteet == Luokka:Tukholman metroasemat
Old Town Shamrocks

Old Town Shamrocks Rugby Club (OTS) on porvoolainen rugbyjoukkue, joka perustettiin vuonna 2011. Joukkue pelaa Suomen mestaruussarjassa. Shamrocks osallistui ensimmäistä kertaa Suomen Mestaruussarjaan kaudella 2014. Kaudella 2017 Old Town Shamrocks ylsi semifinaaliin, jossa joukkue hävisi suomenmestaruuden voittaneelle Jyväskylä Rugby Clubille.Old Town Shamrocks Suomen Rugbyliiton sivuillaViitattu 15.7.2023 Vuonna 2018 joukkue sijoittui viidenneksi eikä yltänyt pudotuspeleihin. Old Town Shamrocks pelaa kotiottelunsa Hamarin kentällä Porvoossa. == Aiheesta muualla == * Seuran viralliset sivut * Shamrocks supporters Facebook sivut ==Lähteet== Luokka:Suomalaiset rugbyseurat Luokka:Porvoolaiset urheiluseurat Luokka:Vuonna 2011 perustetut urheiluseurat
In Your Arms

In Your Arms on norjalaisen laulajaduo Nico & Vinzin kappale. Sen julkaisi Warner Music duon kolmantena singlenä 21. lokakuuta 2013. Kappaleelle on tehty myös musiikkivideo, joka julkaistiin videopalvelu YouTubessa singlen julkaisupäivänä. Kappale on päässyt listoille Norjassa ja Tanskassa. ==Kappalelista== Digitaalinen lataus * 1. In Your Arms - 3:34 ==Listasijoitukset== Lista Sijoitus Norja (VG-lista) 4 Tanska (Tracklisten) 12 Ruotsi (Sverigetopplistan) 45 ==Lähteet== Luokka:Vuoden 2013 kappaleet Luokka:Nico & Vinzin kappaleet
Luz de la luna

Luz de la luna on belgialaisyhtye Paradision kappale. Sen julkaisi Arcade Music Company yhtyeen kymmenentenä singlenä 29. heinäkuuta 2003. Kappaleella duetoi myös Maria Del Rio. Kappaleelle on tehty myös musiikkivideo, joka julkaistiin musiikkikanavilla samana vuonna singlen kanssa sekä videopalvelu YouTubessa Paradision virallisella kanavalla kymmenen vuotta myöhemmin. Kuten Paradision uran jälkipuoliskon muut singlet, "Luz de la luna" ei myöskään päässyt lainkaan listoille. ==Kappalelista== CD single * 1. Luz De La Luna (Radio Mix) - 4:02 * 2. Luz De La Luna (Club Mix) - 5:55 ==Lähteet== Luokka:Vuoden 2003 kappaleet Luokka:Belgialaiset musiikkikappaleet Luokka:Dancekappaleet
Halti (täsmennyssivu)

Halti tarkoittaa seuraavia: * Halti, tunturi * Halti, suomalainen yritys * Hallintoasiain tietojärjestelmä, Suomen poliisin tietojärjestelmä ==Katso myös== * Haltia, täsmennyssivu
Isositruunahappo

Isositruunahappo (C6H8O7) on trikarboksyylihappo ja sitruunahapon isomeeri. Yhdiste on tärkeä välituote sitruunahappokierrossa ja esiintyy välituotteena myös eräissä muissa aineenvaihduntareiteissä. == Biologinen merkitys == Isositruunahappoa muodostuu eliöissä sitruunahappokierron toisessa vaiheessa, jossa sitruunahappo isomeroidaan akonitaasientsyymin katalysoimana isositruunahapoksi. Reaktio tapahtuu kahdessa vaiheessa ja välituotteena muodostuu akoniittihappoa. Seuraavassa sitruunahappokierron vaiheessa isositruunahappo hapetetaan ja dekarboksyloidaan alfaketoglutaarihapoksi. Tätä reaktiota katalysoiva entsyymi on isositraattidehydrogenaasi ja reaktion välivaiheena muodostuu oksalomeripihkahappoa. Isositruunahappo on myös osa eräiden kasvien, sienien ja bakteerien aineenvaihduntaan kuuluvaa glyoksylaattikiertoa. Glyoksylaattikierrossa isositruunahappoa muodostuu akonitaasin katalysoimana sitruunahaposta, mutta sitä ei hajoteta alfaketoglutaarihapoksi. Sen sijaan isositraattilyaasi hajottaa sen glyoksyylihapoksi ja meripihkahapoksi. == Isositruunahapon käyttö analytiikassa == Isositruunahapon ja sitruunahapon suhde on hedelmämehuissa tyypillisesti vakio ja noin 1:300. Tätä suhdetta voidaan käyttää hyväksi määritettäessä mehujen aitoutta erityisesti appelsiinimehun tapauksessa. Mikäli sitruunahapon suhteellinen määrä on suurempi, on mehuun lisätty sitruunahappoa, mikä ei ole tuoremehuissa sallittua. Menetelmässä isositruunahapon esterit ja laktonit hydrolysoidaan emäksisissä olosuhteissa, minkä jälkeen isositruunahapon määrä määritetään entsymaattisesti isositraattidehydrogenaasientsyymin avulla.Karl Wulff & Günther Henniger: Enzymes, 7. Enzymes in Analysis, Ullmann's Encyclopedia of Industrial Chemistry, John Wiley & Sons, New York, 2008. Viitattu 7.1.2014 == Lähteet == == Aiheesta muualla == *DrugBank: Isocitric Acid *Human Metabolome Database: Isocitric acid *Food Component Database (FooDB): Isocitric acid *Yeast Metabolome Database (YMDB): Isocitric acid *Kyoto Encyclopedia of Genes and Genomes (KEGG): Isocitric acid Luokka:Hydroksihapot
Lotta Nieminen

Lotta Nieminen (s. 1. helmikuuta 1986) on suomalainen graafinen suunnittelija ja kuvittaja, joka työskentelee freelancerina New Yorkissa. Talouslehti Forbes valitsi hänet vuoden 2014 alussa yhdeksi kolmestakymmenestä alle 30-vuotiaasta lahjakkuudesta Art & Style -kategoriassa.30 Under 30, Forbes. Viitattu 7.1.2014 Hänet on palkittu myös Print-lehden palkinnolla sekä Art Director’s Clubin Young Guns -palkinnolla. Vuoden Huiput -kilpailussa 2012 hänet palkittiin vuoden juniorina ja vuonna 2019 hänet nimettiin vuoden graafikoksi. Nieminen on työskennellyt aiemmin suomalaiselle Trendi-lehdelle sekä Pentagram Design- ja RoAndCo Studio -muotoilutoimistoille. Vuoden 2014 alkuun mennessä hänen freelance-asiakkaisiinsa Yhdysvalloissa lukeutuivat The New York Times, Volkswagen, United Airlines, Newsweek sekä muotitalo Hermès. Nieminen valmistui vuonna 2009 taiteiden kandidaatiksi Aalto-yliopiston taiteiden ja suunnittelun korkeakoulusta. Hän oli lisäksi vaihto-opiskelijana Rhode Island School of Designissa Yhdysvalloissa. Niemisen äiti on taidemaalari, lavastaja ja puvustaja Raija Malka. ==Lähteet== ==Aiheesta muualla== *Lotta Niemisen verkkosivusto *Niemisen töitä Agent Pekka -sivustolla Luokka:Suomalaiset graafiset suunnittelijat Luokka:Vuonna 1986 syntyneet Luokka:Elävät henkilöt
Valtimon rautatieasema

Valtimon rautatieasema () on rautatieliikennepaikka Joensuu–Kontiomäki-radan varressa Nurmeksen Valtimolla. Asema avattiin 1. joulukuuta 1931 Hiekkalahtena, ja siitä tuli merkittävä puunlastauspaikka. Valtimoksi aseman nimi muutettiin 1969, kun kuntakeskuksen kaakkoispuolella ollut entinen Valtimon asema nimettiin uudelleen Haapakyläksi. Uusi puinen, tiilellä vuorattu asemarakennus valmistui vuonna 1980. Henkilöliikenne lakkautettiin vuonna 1993, mutta asema on vielä tavaraliikenteen käytössä. == Lähteet == == Aiheesta muualla == *vaunut.org: Kuva asemarakennuksesta Luokka:Nurmeksen rautatieliikennepaikat Rautatieasema
HS-uutiset

HS-uutiset oli Helsingin Sanomien verkkovideotoimituksen eli HSTV:n tuottama uutislähetys, joka esitettiin päivittäin tv-kanava Nelosella. Ensimmäinen lähetys esitettiin 9. tammikuuta 2014 kello 18:55. Viimeinen lähetys esitettiin 6. joulukuuta 2017. Lähetysaika pysyi samana koko uutisten olemassaolon ajan. HS-uutiset korvasi aiemmin Nelosella esitetyn Nelosen uutiset. HS-uutiset olivat perinteisen uutislähetyksen sijaan verkkovetoinen uutiskonsepti. HS-uutisia seurasi HS-sää, joka esitettiin yleensä kello 18.58. == Lähteet == Luokka:Helsingin Sanomat Luokka:Suomalaiset uutisohjelmat Luokka:Nelosen televisio-ohjelmat
Metsämanikki

Metsämanikki (Lonchura tristissima) on loistopeippojen heimoon kuuluva varpuslintu. ==Levinneisyys== Metsämanikkia tavataan Indonesiassa ja Papua- Uudessa-Guineassa. Lajia on kuvattu paikallisesti yleiseksi. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Timorinmanikki

Timorinmanikki (Lonchura quinticolor) on loistopeippojen heimoon kuuluva varpuslintu. ==Levinneisyys== Timorinmanikkia tavataan Indonesiassa ja Itä- Timorissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Valkohuppumanikki

Valkohuppumanikki (Lonchura maja) on loistopeippojen heimoon kuuluva varpuslintu. ==Levinneisyys== Valkohuppumanikkia tavataan Indonesiassa, Malesiassa, Singaporessa, Thaimaassa ja Vietnamissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Kalvakkamanikki

Kalvakkamanikki (Lonchura pallida) on loistopeippojen heimoon kuuluva varpuslintu. ==Levinneisyys== Kalvakkamanikkia tavataan Indonesiassa ja Itä- Timorissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Isonokkamanikki

Isonokkamanikki (Lonchura grandis) on loistopeippojen heimoon kuuluva varpuslintu. ==Levinneisyys== Isonokkamanikkia tavataan Indonesiassa ja Papua- Uudessa-Guineassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Arfakinmanikki

Arfakinmanikki (Lonchura vana) on loistopeippojen heimoon kuuluva varpuslintu. ==Levinneisyys== Arfakinmanikkia tavataan vain pienellä alueella Arfak- vuoristossa Indonesiassa. Koska aluetta ei ole tutkittu hyvin, saattaa lajin levinneisyysalue olla kuitenkin tunnettua laajempi. Laji on luokiteltu elinvoimaiseksi. ==Lähteet== Luokka:Loistopeipot
Harmaamanikki

Harmaamanikki (Lonchura caniceps) on loistopeippojen heimoon kuuluva varpuslintu. ==Levinneisyys== Harmaamanikkia tavataan Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Suistomanikki

Suistomanikki (Lonchura nevermanni) on loistopeippojen heimoon kuuluva varpuslintu. ==Levinneisyys== Suistomanikkia tavataan Indonesiassa ja Papua- Uudessa-Guineassa. Sitä on kuvattu paikallisesti yleiseksi tai yleiseksi. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Maas (täsmennyssivu)

Maas voi tarkoittaa ainakin seuraavia: * Maas, Pohjanmereen laskeva joki Luoteis-Euroopassa ** Afgedamde Maas, Maasin entinen suuhaara, joka yhtyy Waaliin Woudrichemin kohdalla, padottiin vuonna 1904 * Maas, sukunimenä: ** Annelies Maas (s. 1960), alankomaalainen uimari ** Frederica Sagor Maas (1900–2012), yhdysvaltalainen käsikirjoittaja, kirjailija ja esseisti ** Heiko Maas (s. 1966), saksalainen asianajaja, poliitikko ja entinen ulkoministeri ** Sarah J. Maas (s. 1986), yhdysvaltalainen fantasiakirjailija.
Hipposaurus

Hipposaurus (nimen merkitys: ”hevoslisko”) on sukupuuttoon kuollut keskipermikautinen terapsidisuku, joka kuuluu Biarmosuchia-alalahkoon. Se eli nykyisen Etelä-Afrikan alueella. Eteläafrikkalainen paleontologi Lieuwe Dirk Boonstra kaivoi esiin Hipposaurusin luurangon maatilalta, Beaufort Westin alueelta, vuonna 1928. S. H. Haughton kuvasi sen kallon 1929, Boonstra loput luurangosta vuonna 1934. Aluksi Hipposaurusta kuten muutakin Biarmosuchiaa luultiin Gorgonopsia-alalahkoon kuuluviksi terapsideiksi.Genus: Hipposaurus HAUGHTON, 1929 Paleofile.com (viitattu: 7. 1. 2014) By Group‎ > ‎Biarmosuchia‎ > ‎Hipposaurus boonstrai Palaeocritti - a guide to prehistoric animals (viitattu: 7. 1. 2014) A SECOND SPECIMEN OF LEMUROSAURUS PRICEI (THERAPSIDA: BURNETIAMORPHA) Journal of Vertebrate Paleontology 23(3):631–642, syyskuu 2003 == Ominaisuudet == Kooltaan Hipposaurus on melko pieni, sen pituus on noin 1,2 metriä ja kallon pituus 21 cm. Sen kallon silmäkuopat ovat suuret ja niiden yläpuolella on hieman paksumpaa luuta. Yläpuolelta katsottuna takaraivo on syvästi kovera, ja ohimoaukot pienet. Yhdellä puolella leukaa on viisi etuhammasta, yksi kulmahammas, ja yksi takahammas. == Fylogenia == Sidor & Welman (2003): E. Amson & M. Laurin (2011):On the affinities of Tetraceratops insignis, an Early Permian synapsid E. Amson & M. Laurin, Acta Palaeonto−logica Polonica 56 (2): 301–312., 2011 == Lähteet == Luokka:Biarmosuchia
Henrietta

Henrietta on naisen etunimi, diminutiivimuoto Henrik-nimen naispuolisesta vastineesta Henrika. Ranskassa nimi esiintyy muodossa Henriette. Henrietta on siitä johdettu latinan mukainen muoto. Suomessa nimi Henrietta on vuoden 2019 loppuun mennessä annettu 1 821 naiselle. Suomenruotsalaisessa kalenterissa Henrietan nimipäivä on Henrikin päivänä, 19. tammikuuta. == Tunnettuja Henriettoja == * Henrietta Englantilainen, Henrietta Anne (1644–1670), Ranskan kuningas Ludvig XIV:n hovissa vaikuttanut englantilainen prinsessa, Orléansin herttuatar * Henrietta Maria (1609–1669), Ranskan prinsessa ja Englannin kuningatar, kuningas Kaarle I:n puoliso * Henrietta Aarnikoivu, suomalainen yrityskirjailija * Henrietta Ebert (s. 1954), saksalainen soutaja ja maailmanmestari * Henrietta Grönlund, suomalainen kirkkososiologi ja kaupunkiteologian professori * Henrietta Kekäläinen (s. 1988), suomalainen yrittäjä * Henrietta Lacks (1920–1951), yhdysvaltalainen syöpään kuollut, jonka soluja on käytetty syöpälääkkeiden kehittämisessä * Henrietta Swan Leavitt (1888–1921), yhdysvaltalainen tähtitieteilijä * Henrietta Lehtonen (s. 1965), suomalainen kuvataiteilija * Henrietta Nyberg (1830–1911), suomalainen pianisti * Henrietta Ónodi (s. 1974), unkarilainen telinevoimistelun olympiavoittaja * Henrietta Rae (1859–1928), englantilainen taidemaalari ==Lähteet== == Aiheesta muualla == Luokka:Etunimet
Czesław Niemen

Czesław Niemen (), oik. Czesław Juliusz Wydrzycki, Puolan ulkopuolella usein taiteilijanimenä pelkkä Niemen, (16. helmikuuta 1939 – 17. tammikuuta 2004) oli puolalainen rockmuusikko, laulaja-lauluntekijä ja yhtyeenjohtaja, jonka aktiivisinta aikaa olivat 1960- ja 1970-luvut. Niemen syntyi Białystokin seudulla silloisella Valko-Venäjällä. Hänen isänsä oli pianonvirittäjä, ja poika lauloi kirkkokuorossa ja kävi musiikkilukion. Seutu yhdistettiin sotien seurauksena Neuvostoliiton alueeseen, mutta 1958 Niemen pääsi monien muiden puolalaisten tavoin muuttamaan sieltä perheineen Puolaan. Niemen debytoi laulajana 1960-luvun alussa esittäen puolankielistä rockia ja soulia yhtyeessä Black & Blue. Vahvan ja laaja-alaisen lauluäänensä ohella hän soitti kosketinsoittimia ja sävelsi omia kappaleita. Vuonna 1964 Niemen yhtyeineen esiintyi Varsovassa Marlene Dietrichin kunniaksi järjestetyssä konsertissa. Dietrich ihastui Niemenin lauluun ”Czy mnie jeszcze pamiętasz” ja levytti siitä pian itse kirjoittamansa saksankielisen version ”Mutter, hast du mir vergeben?”. Vuonna 1967 Niemen oli eronnut Black & Blue -yhtyeestä ja julkaisi laulun ”Dziwny jest ten świat” (Maailma on outo), josta tuli yksi sen ajan suosituimmista kommunistivaltaa kritisoivista protestilauluista Puolassa. Niemen oli maan ensimmäisiä pitkätukkaisia, värikkään ”psykedeelisiä” vaatteita käyttäviä esiintyjiä. Kolme ensimmäistä albumiaan Niemen levytti yhtyeensä Akwarelen (”Vesivärit”) kanssa. Sittemmin hänen yhtyeidensä nimiä olivat muun muassa Enigmatic, Grupa Niemen ja Aerolit. Vuonna 1969 hän vietti yli puoli vuotta Italiassa, levytti singlejä ja esiintyi. Hän vaihtoi tyyliään progressiiviseen rockiin, jota edusti albumi Enigmatic. 1970-luvun alussa Niemen levytti kolme englanninkielistä albumia Saksan CBS-yhtiölle. Vuoden 1974 albumilla Mourner's Rhapsody olivat mukana Jan Hammer ja Rick Laird Mahavishnu Orchestrasta. Seuraavaksi Niemen suuntautui fuusiojazziin ja elektroniseen musiikkiin albumillaan Katharsis. Niemen on tehnyt musiikkia myös näytelmiin ja elokuviin, kuten Andrzej Wajdan vuoden 1972 elokuvaan Häät. Vuonna 1979 Niemen voitti Sopotin laulufestivaalit kappaleellaan Nim przyjdzie wiosna. == Diskografiaa == === Studioalbumit === * 1967 Dziwny jest ten świat * 1968 Sukces * 1969 Czy mnie jeszcze pamiętasz? * 1970 Enigmatic * 1971 Niemen * 1972 Strange Is This World * 1973 Ode to Venus * 1973 Niemen Vol. 1–2 eli Marionetki * 1973 Russische Lieder * 1974 Mourner's Rhapsody * 1975 Niemen Aerolit * 1976 Katharsis * 1978 Idée fixe * 1980 Postscriptum * 1982 Przeprowadzka * 1989 Terra Deflorata * 2001 Spodchmurykapelusza === Livealbumit === * 2007 41 Potencjometrów Pana Jana * 2009 Kattorna / Pamflet na ludzkość === Kokoelmia === * 1979 The Best of Niemen * 1989 Złote przeboje Czesława Niemena * 1991 Gwiazdy mocnego uderzenia: Czesław Niemen * 1995 Sen o Warszawie * 2000 Czas jak rzeka: Złota kolekcja * 2008 Spiżowy krzyk ==Lähteet== Luokka:Puolalaiset rockmuusikot Luokka:Vuonna 1939 syntyneet Luokka:Vuonna 2004 kuolleet
Rütlischwur

Rütlischwur (saksaa, ”Rütlin vala”) on myyttinen vala, jolle Sveitsin vanha valaliitto perimätiedon mukaan perustui. Se liittyy myös kertomukseen Sveitsin kansallissankarista Wilhelm Tellistä. Eri versioiden mukaan vala vannottiin joko liiton perustamisen yhteydessä vuonna 1291 tai sitten vuonna 1307. Valaliitto oli alkujaan kolmen nykyisessä Keski-Sveitsissä Vierwaldstättersee- järveä ympäröineissä laaksoissa sijainneen kantonin, Urin, Schwyzin ja Unterwaldenin välillä solmittu löyhä liitto, jonka tarkoituksena oli turvata niiden perinteiset itsehallinto-oikeudet Habsburg-sukuisia kuvernöörejä vastaan. Tarinan mukaan liiton vahvistanut vala vannottiin Rütlin niityllä, joka sijaitsee Seelisbergissä Vierwaldstätterseen vasemmalla rannalla. Vanhin tapahtumasta kertova kirjallinen lähde on Hans Schriberin laatima niin sanottu ”Sarnenin valkoinen kirja” vuodelta 1470. Siinä kuvataan vanhan valaliiton synty ja mainitaan, että kolmea kantonia edustaneet kolme miestä olivat vannoneet Rütlillä valan, jonka mukaan he vaarantaisivat tarvittaessa henkensä ja omaisuutensa puolustaakseen toisiaan. Tekstissä ei mainita miesten koko nimiä, mutta Friedrich Schillerin vuonna 1804 kirjoittaman näytelmän Wilhelm Tell ansiosta heidät tunnetaan nimillä Werner Stauffacher (Schwyz), Walter Fürst (Uri) ja Arnold von Melchtal (Unterwalden).Schweizer Geschichte: Die Alte Eidgenossenschaft 1291–1515 Viitattu 7.1.2014. Kolmen kantonin liitosta todistava dokumentti, latinankielinen vuoden 1291 liittokirja, oli satojen vuosien ajan unohduksissa, kunnes se 1700-luvulla löytyi schwyziläisestä arkistosta. Pitkään kuitenkin uskottiin, että valaliiton pohjana oli nimenomaan Rütlillä vannottu vala, joka tosin perimätiedon mukaan ajoitettiin vuoteen 1307 eikä 1291. Se myös yhdistettiin tarinaan kansallissankari Wilhelm Tellistä, jonka oletettiin eläneen samoihin aikoihin. 1500-luvulla elänyt historioitsija Ägidius Tschudi ajoitti valan teoksessaan Chronicon Helveticum ”Martinpäivää edeltävään keskiviikkoon” (8. marraskuuta) vuonna 1307.Hans Stadler: Rütli Historisches Lexikon der Schweitz 6.1.2012. Viitattu 7.1.2014.Peter Kaiser: Befreiungstradition Historisches Lexikon der Schweitz 3.8.2009. Viitattu 7.1.2014. Vasta 1800-luvun lopulla Sveitsissä vakiintui yleiseksi käsitys, jonka mukaan Rütlin vala vannottiin vuonna 1291, ja näin sekä liittokirja, vala että Wilhelm Tell on yhdistetty samaan ajankohtaan. Käsitystä edisti Bernin kaupungin vuonna 1890 tekemä päätös yhdistää kaupungin 700-vuotisjuhlinta valaliiton perustamisen 600-vuotisjuhliin. Liiton perustamisajankohtana on pidetty elokuun ensimmäistä päivää 1291 eli kuningas Rudolf Habsburgilaisen kuolinpäivää. Nykyään 1. elokuuta on Sveitsin kansallispäivä. Rütlin niitystä tuli 1800-luvulla sveitsiläisille symbolisesti merkittävänä paikkana suosittu vierailukohde, ja se suojeltiin kansallisena muistomerkkinä. ==Lähteet== ==Aiheesta muualla== Luokka:Sveitsin historia Luokka:Valat
Itämaisen keramiikan museo

Itämaisen keramiikan museo () on vuonna 1982 perustettu taidemuseo Japanin Osakassa. Museo on keskittynyt erityisesti kiinalaiseen, korealaiseen ja japanilaiseen keramiikkaan. == Kokoelmat == Museon kokoelmissa on yli 2 700 keramiikkaesinettä. Museon kokoelmissa on muun muassa kuuluisa Ataka-kokoelma, johon kuuluu lähes tuhat kiinalaista ja korealaista esinettä, Rhee Byung- Changin korealainen kokoelma, Shōji Hamadan töitä ja persialaista keramiikkaa. Japanilaisista esineistä kaksi kuuluu Japanin kansallisaarteisiin. Museossa on esillä noin 400 merkittävää kiinalaista, korealaista ja japanilaista esinettä. Pysyvien näyttelyiden lisäksi museo järjestää erikoisnäyttelyitä. == Historia == Museo sai alkunsa maaliskuussa 1980, kun Sumitomo-ryhmittymä päätti lahjoittaa Ataka-kokoelman Osakan kaupungille. Osaka ilmoitti tämän jälkeen uuden museon perustamisesta Nakanoshiman puiston alueelle. Rakennustyöt aloitettiin kesäkuussa 1981, ja museon avajaistilaisuus pidettiin 6. marraskuuta 1982. Museon Ataka-kokoelman esineet olivat vuosina 1991–1992 Yhdysvaltain-kierroksella Art Institute of Chicagossa, San Franciscon taidemuseossa ja Metropolitan Museum of Artissa. Museo on saanut historiansa aikana useita lisälahjoituksia. Rhee Byung-Chang lahjoitti museolle vuosina 1996 ja 1998 yhteensä 363 korealaista keramiikkaesinettä, jotka olivat vuonna 1999 esillä uuden lisärakennuksen avajaispäivänä. Mikio Horio puolestaan lahjoitti vuosina 2000–2005 satoja keramiikkaesineitä, joiden mukana oli muun muassa Shōji Hamadan tekemiä esineitä. == Lähteet == == Aiheesta muualla == *Kotisivut Luokka:Osakan rakennukset ja rakennelmat Luokka:Japanin taidemuseot
Sumbawanga

Sumbawanga on kaupunki Tansaniassa. Vuonna 2012 siellä oli 209 793 asukasta.City Population. Tanzania: Administrative Division. Viitattu 7.1.2014 Sumbawanga sijaitsee Länsi-Tansaniassa ja on Rukwan alueen pääkaupunki. == Lähteet == == Aiheesta muualla == Luokka:Tansanian kaupungit
Castel Goffredo

Castel Goffredo () on kunta Italiassa Lombardian alueella Mantovan maakunnassa. == Kuuluisia ihmisiä == *Giuseppe Acerbi == Lähteet == == Aiheesta muualla == Luokka:Mantovan maakunnan kunnat
Mustahuppumanikki

Mustahuppumanikki (Lonchura spectabilis) on loistopeippojen heimoon kuuluva varpuslintu. ==Levinneisyys== Mustahuppumanikkia tavataan Indonesiassa ja Papua-Uudessa-Guineassa. Sitä on kuvattu paikallisesti yleiseksi tai yleiseksi. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Uudenirlanninmanikki

Uudenirlanninmanikki (Lonchura forbesi) on loistopeippojen heimoon kuuluva varpuslintu. ==Levinneisyys== Uudenirlanninmanikkia tavataan Papua-Uudessa- Guineassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Mustamanikki

Mustamanikki (Lonchura hunsteini) on loistopeippojen heimoon kuuluva varpuslintu. ==Levinneisyys== Mustamanikkia tavataan Papua-Uudessa-Guineassa. Sitä on kuvattu paikallisesti yleiseksi. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Poika ja pilves

Poika ja pilves on suomalaisen death metal -yhtye Tukkanuotan neljäs EP-levy. Se julkaistiin 31. tammikuuta 2014 levymerkillä Stay Heavy Records. == Kappaleet == # # # # # == Kokoonpano == * Ulti-Make – laulu * Goreppo – kitara * Mike-Hell – kitara * Fla-Fla-Mone – rummut * Pertti-69 == Arvostelut == * Imperiumi.net: Levyarvio * Inferno: * Kaaoszine: Levyarvio * Miasma: Miasma: Levyarvio == Lähteet == == Aiheesta muualla == * * Luokka:Vuoden 2014 EP:t Luokka:Tukkanuotan albumit
Asenapiini

Asenapiini (kauppanimillä Sycrest ja Saphris) on epätyypillinen eli toisen polven psykoosilääke, joka vaikuttaa keskushermostossa useisiin hermosolujen välittäjäainevastaanottajiin. Sitä käytetään kaksisuuntaisen mielialahäiriön tyypin 1 keskivaikean tai vaikean maanisen vaiheen hoitoon; sekä joissain maissa myös skitsofrenian hoitoon. Yhdysvaltain lääkevirasto FDA myönsi lääkkeelle myyntiluvan 26. marraskuuta 2007. EU-alueelle lääke sai myyntiluvan 2010, mutta vain kaksisuuntaisen mielialahäiriön maanisen vaiheen hoitoon. Myyntilupaa skitsofrenian hoitoon ei myönnetty, koska riittävää tehoa ei voitu osoittaa lyhytkestoisissa tutkimuksissa. Asenapiinia on saatavilla 5 mg ja 10 mg suussa liukenevina annoksina, ja sitä markkinoi Suomessa Oy H. Lundbeck Ab. == Haittavaikutukset == Useammalla kuin joka 10:nnellä käyttäjällä ilmenee ahdistusta ja uneliaisuutta. Yhdellä 10−100:sta käyttäjästä ilmenee eräitä ekstrapyramidaalioireita (lihassupistuksia, lihaskireyksiä, tavallisten lihassupistusten hitautta tai pitkittymistä, liikkeiden hitautta, vapinaa), maksan valkuaisainearvojen kasvua, pahoinvointia, heitehuimausta, kuolaamista, ruokahalun lisääntymistä, lihomista, suun tai kielen tunnottomuutta, makuaistin muuttumista, uupumusta, väsymystä, rauhoittavaa vaikutusta ja rauhattomuutta. Yhdellä 100−1000:sta käyttäjästä esiintyy sydämen keskiosan johtumiskatkos, sydämen QT-ajan pidentymistä, epänormaalin hidasta tai nopeaa sydämen lyöntirytmiä, nielemisvaikeuksia, lisää ekstrapyramidaalioireita (silmien, kielen tai leuan epänormaaleja liikkeitä, kouristuksia, liikkeiden rauhattomuutta), ongelmia puheessa, kielen turvotusta tai kipua, suun haavoja, arkuutta, punoitusta, turvotusta tai rakkuloita, pistelyä kielessä tai suussa, seksuaalinen toimintahäiriö, kuukautisten epäsäännöllisyyttä tai puuttumista, levottomia jalkoja (epämiellyttävät tuntemuksia jaloissa) ja matalaa verenpainetta seistessä tai muutoin. Yhdellä 1000 − 10 000:sta käyttäjästä ilmenee keuhkoveritulppa (hengenvaarallinen; oireina rintakipua ja hengitysvaikeuksia), lihassairaus (jota pakkausseloste ei nimeä, oireina selittämätöntä kipua ja särkyä), muutoksia valkosolujen määrässä, näön tarkentamisen vaikeutta, rintojen kasvua miehillä ja maidon tai nesteen erittymistä rinnasta. Merkittäviä sivuvaikutuksia etenkin vanhoilla ihmisillä ovat mm. sekavuus, muistihäiriöt, ekstrapyramidaalioireet, suun kuivuminen, ummetus, virtsaamisvaikeudet, väsymys, sydämen tiheälyöntisyys eli takykardia, verenpaineen lasku ylös noustessa (huimausta) ja alttius kaatumisille. Asenapiinia ei saa antaa alle 18-vuotiaille, eikä dementiaa sairastaville vanhoille ihmisille aggressiivisuuden rauhoittamiseksi. Asenapiini heikentää alzheimer-lääkkeiden tehoa. Siitä ei ole todettu olevan apua masennukseen. == Lähteet == Luokka:Epätyypilliset antipsykootit
Sitruunamanikki

Sitruunamanikki (Lonchura flaviprymna) on loistopeippojen heimoon kuuluva varpuslintu. ==Levinneisyys== Sitruunamanikkia tavataan Australian pohjoisosissa. Sen kannaksi arvioidaan vähintään 20 000 yksilöä. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Matemaattinen malli

Matemaattinen mallintaminen on matemaattisissa luonnontieteissä ja insinööritieteissä käytettävä menetelmä, jonka avulla voidaan analysoida monimutkaisia systeemejä. Systeemin analysoimiseen matemaattisella mallintamisella edellyttää ainoastaan, että systeemin käyttäytymistä voidaan kuvata riittävän hyvin matemaattisilla ilmaisuilla, kuten yhtälöillä tai muilla loogisilla säännöillä. Tästä johtuen mallintamista hyödynnetään hyvin laajasti erilaisissa sovelluksissa. Nykyisin matemaattisia malleja käytetään laajalti mm. biologiassa, taloustieteessä ja teknisessä suunnittelussa. Matemaattinen mallinnus on ensimmäinen vaihe optimoinnissa ja edellytys tietokonesimulaatioiden suorittamiseen. Sään ennustaminen on tyypillinen esimerkki ongelmasta, joka voidaan parhaassakin tapauksessa ratkaista ainoastaan matemaattisella mallilla tietokoneessa. Perinteisiä matemaattisessa mallintamisessa käytettäviä menetelmiä ovat esimerkiksi elementtimenetelmä ja differenssimenetelmä. Matemaattisen mallin rakentaminen liittyy läheisesti teorian rakentamiseen. Malli yleensä rakennetaan siten, että siinä käytettävät matemaattiset rakenteet toteuttavat teorian asettamat oleellisimmat vaatimukset. Matemaattiset mallit ovat usein approksimatiivisia, eli likimääräisiä. Likimääräisyys on tietokoneen laskukyvyn asettama käytännön välttämättömyys. Malli yleensä suunnitellaan käytettävää likimääräistä mallia silmällä pitäen. == Lähteet == Luokka:Mallintaminen Luokka:Sovellettu matematiikka
Jaakko Klemetinpoika Leppänen

Jaakko Klemetinpoika Leppänen oli ensimmäinen tunnettu keskisuomalainen kirkonrakentaja. Hänet tunnetaan ennen kaikkea Petäjäveden vanhan kirkon toteuttajana. Leppäsen arvellaan syntyneen isonvihan (1714–1721) vuosina. Kansallisbiografian otsikossa nimi on muodossa Klementinpoika, muualla Klemetinpoika. Leppänen toimi nikkarina kirkkotyömailla jo asuessaan Saarijärvellä 1750-luvulla. Vuosina 1757–1758 uusittiin Leppäsen johdolla Jämsän kirkon katto. Pian sen jälkeen Leppänen muutti Jyväskylän kappeliin ja työskenteli pitäjännikkarina Vesangan kylässä 1761–1768. On todennäköistä, että hänen opettajansa oli kirkonrakentaja Arvi Junkkarinen, joka oli Keski- ja Itä-Suomessa suuria rakennuksia toteuttanut leppävirtalainen rakentaja. Uusi pitäjännikkari sai tehtäväkseen korjata Laukaan 1680-luvulla rakennettua kirkkoa. Leppäsen tunnetuimman työn, Petäjäveden ristikirkon rakentaminen oli työtehtävänä 1763–1764. Petäjäveden kirkon viimeistelyn aikana Leppänen korjaili Junkkariselta keskeneräiseksi jäänyttä Korpilahden kirkkoa ja Jämsän kirkon alttaria. Leppäsen viimeinen työ lienee ollut Jämsän kirkon viereen vuonna 1768 pystytetty kellotapuli. Tämän jälkeen hänen töistään ei ole asiakirjoissa merkintöjä. ==Jaakko Jaakonpoika Leppänen== Kirkonrakentajan ammatti periytyi Leppäseltä hänen pojalleen ja pojanpojalleen. Poika Jaakko Jaakonpoika Leppänen, oli Jyväskylän kappelikirkon rakentaja vuonna 1775. Rakennus muistutti suuresti Petäjäveden kirkkoa. Siihen liittynyt tapuli valmistui viisi vuotta myöhemmin. Tämän poika Erkki Leppänen teki Petäjäveden vanhan kirkon tapulin.Jaakko Klemetinpoika Leppänen . Millainen on Keski- Suomen maakunta? Finnica Keski-Suomi. Viitattu 7.1.2014. Jaakko Jaakonpoika (1741–1805) rakensi myös tapulin Korpilahden kirkkoon 1777. ==Erkki Leppänen== Erkki eli Eerik Jaakonpoika Leppäsen (1776–1856) rakennuksista tunnetaan 1821 valmistunut Petäjäveden kirkon tapuli, joka liittyy hänen isoisänsä rakentaman kirkkoon umpinaisella yhdyskäytävällä. == Lähteet == Luokka:Suomalaiset kirkonrakentajat Luokka:Kuolinvuosi tuntematon Luokka:1700-luvulla syntyneet
Ruskorintamanikki

Ruskorintamanikki (Lonchura castaneothorax) on loistopeippojen heimoon kuuluva varpuslintu. ==Levinneisyys== Ruskorintamanikkia tavataan Australiassa, Indonesiassa ja Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Nokimanikki

Nokimanikki (Lonchura stygia) on loistopeippojen heimoon kuuluva varpuslintu. ==Levinneisyys== Nokimanikkia tavataan Indonesiassa ja Papua-Uudessa- Guineassa. Lajin populaatio on luultavasti suhteellisen pieni ja vähenemässä pyydystämisen ja elinympäristöjen tuhoutumisen takia.. ==Lähteet== Luokka:Loistopeipot
Niittymanikki

Niittymanikki (Lonchura teerinki) on loistopeippojen heimoon kuuluva varpuslintu. ==Levinneisyys== Niittymanikkia tavataan Indonesiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Mustavyömanikki

Mustavyömanikki (Lonchura monticola) on loistopeippojen heimoon kuuluva varpuslintu. ==Levinneisyys== Mustavyömanikkia tavataan Papua-Uudessa- Guineassa. Lajia on kuvattu yleiseksi pienellä levinneisyysalueellaan. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Uudenbritannianmanikki

Uudenbritannianmanikki (Lonchura melaena) eli aiemmalta nimeltään uudenenglanninmanikki on loistopeippojen heimoon kuuluva varpuslintu. ==Levinneisyys== Uudenbritannianmanikkia tavataan Papua-Uudessa-Guineassa. Sitä on kuvattu melko yleiseksi tai paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.Uudenbritannianmanikin elinympäristöä ovat ruohomaat ja avoimet metsät. Lintu on enimmäkseenmusta ja perä on punaruskea. ==Lähteet== Luokka:Loistopeipot
Timorinriisipeippo

Timorinriisipeippo (Lonchura fuscata) on loistopeippojen heimoon kuuluva varpuslintu. Lajia tavataan Pieniin Sundasaariin kuuluvilla Timorin, Semaun ja Roten saarilla. ==Lähteet== Luokka:Loistopeipot
Havana (albumi)

Havana on belgialaisyhtye Paradision toinen studioalbumi. Sen julkaisi Patrick Samoy Recordings 18. maaliskuuta 2011. Albumi sisältää sekä remix-versioita vanhoista kappaleista että täysin uusia kappaleita. "Havana" ei päässyt edes kotimaassaan lainkaan listoille. ==Kappaleet== # # # # # # # # # # ==Lähteet== Luokka:Vuoden 2011 albumit Luokka:Belgialaiset albumit Luokka:Dance-albumit
Afrikankypäräsuokilpikonna

Afrikankypäräsuokilpikonna (Pelomedusa subrufa) on Pelomedusidae-heimoon kuuluva kilpikonnalaji. Sitä pidettiin aiemmin Pelomedusa-suvun ainoana lajina. Laji liikkuu päiväaikaan. == Ulkonäkö ja koko == Afrikankypäräsuokilpikonnan kilpi on yleensä alle 14 senttimetriä pitkä, mutta pisin tunnettu kilpi oli 19,7 senttimetriä. Kilven yleisväritys on ruskea tai vihreä. Suomuissa voi olla kuvioita, jotka ovat mustia. == Levinneisyys ja elinympäristö == Lajia esiintyy Afrikan mantereella ja Madagaskarilla. Sitä tavataan järvissä, lammissa ja joissa. Kuivina kausina se oleskelee mudassa. == Lisääntyminen == Yhdessä pesueessa on 10-40 munaa. == Ravinto == Afrikankypäräsuokilpikonna on kaikkiruokainen. Se syö kasveja, hyönteisiä, lintuja, sammakoita ja kaloja. Sillä on varpaissaan kynnet, joilla se paloittelee saaliinsa. == Lähteet == Luokka:Kilpikonnat
Ondjumba

Ondjumba oli lyhyen aikaa (1872–76) Suomen Lähetysseuran lähetysasemana Ambomaalla Ondongan kuningaskunnassa nykyisessä Namibiassa. Ondjumban lähetysaseman perusti vuonna 1872 Karl August Weikkolin. Hän oli jo matkustanut Länsi-Ambomaalle Ongadjeraan aikomuksenaan jatkaa sinne perustetun Rehobothin lähetysaseman rakentamista, mutta Weikkolin ja Tobias Reijonen olivat joutuneet ristiriitaan Ongadjeran kuninkaan Tsheyan kanssa. Suomalaisten oli pakko palata Ondongaan ja laajentaa työtä siellä. Näin Ondjumban lähetysasema sai alkunsa.Peltola 1958, s. 46–47, 53, 57. Ondjumba sijaitsi vain 4 km Olukondasta etelään eli liian lähellä, mutta kun kuningas Shikongo oli tämän paikan suomalaisille osoittanut, oli sinne siis rakennettava asema.Peltola 1958, s. 57. Weikkolin siirtyi kuitenkin jo vuonna 1876 Uukwambin heimon alueelle, jolloin Ondjumban asema jäi tyhjäksi. Lyhyessä ajassa varkaat veivät sieltä kaiken, minkä irti saivat. Vahingon ei kuitenkaan sanottu olleen kovin suuri.Peltola 1958, s. 65, 68. ==Lähteet== * ===Viitteet=== Luokka:Suomen Lähetysseuran lähetysasemat Ondongassa
Donald Williams

Donald Williams voi tarkoittaa ainakin seuraavia: * Donald Cary Williams (1899–1983), yhdysvaltalainen filosofi * Donald Williams (1919–1990), brittiläinen konservatiivipoliitikko * Donald E. Williams (s. 1942), Nasan astronautti * Donald Williams (s. 1973), yhdysvaltalainen koripalloilija.
Lonchura atricapilla

Lonchura atricapilla on loistopeippojen heimoon kuuluva varpuslintu. Sitä pidettiin aiemmin samana lajina kastanjamanikin kanssa. Lonchura atricapillaa tavataan Intian niemimaan pohjoisosissa ja Kaakkois-Aasiassa. Lajia on kuvattu paikallisesti yleiseksi. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Lonchura ferruginosa

Lonchura ferruginosa on loistopeippojen heimoon kuuluva varpuslintu. Sitä pidetään joskus samana lajina kastanjamanikin ja Lonchura atricapillan kanssa. Lonchura ferruginosaa tavataan Indonesiassa. Lajia on kuvattu paikallisesti yleiseksi. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Ōsaka Tenman-gū

Ōsaka Tenman-gū () on šintolainen pyhäkkö Osakassa. Se on yksi Japanin merkittävimmistä Tenjinille omistetuista pyhäköistä, ja siellä pidetään vuosittain Tenjin matsuri -festivaali. Ōsaka Tenman-gū on koulutuksen ja taiteiden kamina palvotun, Sugawara no Michizanen tunnetuin pyhäkkö. Sugawara no Michizane oli 900-luvulla elänyt oppinut ja poliitikko. Alkuperäisen pyhäkön rakennutti vuonna 949 keisari Murakami rauhoittaakseen Michizanen levotonta sielua. Pyhäkkö on tuhoutunut tulipalossa useita kertoja, ja sen päähalli, honden ja pääportti ovat vuodelta 1845. Ōsaka Tenman-gū tunnetaan myös Tenjin matsuri -festivaalista, joka järjestetään vuosittain 24.–25. heinäkuuta. Sen aikana jumalallista kantotuolia, mikoshia kuljetetaan ympäri kaupunkia. Festivaalia on järjestetty yli tuhannen vuoden ajan, ja sen väitetään alkaneen, kun pyhäkön läheltä joesta oli löytynyt pyhä keihäs. == Lähteet == == Aiheesta muualla == *Kotisivut Luokka:Osakan rakennukset ja rakennelmat Luokka:Šintolaiset pyhäköt
Vaahteraliigan kausi 1991

Vaahteraliigan kausi 1991 oli Vaahteraliigan 12. kausi. Liigan runkosarjassa kymmenen joukkuetta pelasi yksinkertaisen sarjan, jonka neljä parasta etenivät pudotuspeleihin. Sarjan viimeinen putosi suoraan I-divisioonaan ja toiseksi viimeinen joutui liigakarsintaan. Vaahteramaljassa East City Giants voitti Helsinki Roostersin 17–14. Turku Trojans voitti pronssia. Porvoon Butchers ja Rauma Admirals olivat uudet joukkueet sarjassa, ja Admirals putosi takaisin I-divisioonaan jäätyään runkosarjassa viimeiseksi. ==Runkosarja== OT V H TE PÄ MS PTS Roosters 9 7 2 284 228 +56 14 East City Giants 9 7 2 269 138 +131 14 Trojans 9 6 3 163 138 +125 12 Ilves 9 6 3 197 167 +32 12 Whips 9 6 3 211 159 +52 12 Northern Lights 9 5 3 180 145 +33 10 TAFT 9 4 5 193 165 +28 8 Butchers 9 2 7 82 159 -77 4 Colts 9 1 8 103 292 -189 2 Admirals 9 1 8 139 332 -193 2 ==Pudotuspelit== {{Turnauspuu4 | |Roosters|21|Ilves|7 | |East City Giants|29|Trojans|14 | |Roosters|14|East City Giants|17 | |Trojans|36|Ilves|14 }} == Lähteet == 1991 Luokka:Vuoden 1991 amerikkalainen jalkapallo
The Three-Faced Pilgrim

__NOTOC__ The Three-Faced Pilgrim on suomalaisen sinfonisen black metal -yhtye Alghazanthin seitsemäs studioalbumi. Se julkaistiin vuonna 2013 levymerkillä Woodcut Records. == Kappaleet == # # # # # # == Kokoonpano == * Thasmorg – bassokitara, laulu * Grimort – kitara * Mordant – kitara * Gorath Moonthorn – rummut * Ekholm – kosketinsoitin == Arvostelut == * Imperiumi: 8/10 * Inferno: Inferno: Levyarvio * Kaaoszine: 9/10 Kaaoszine: Levyarvio * Metal Temple: Metal Temple: Album review * Soundi: ==Lähteet== == Aiheesta muualla == * * Luokka:Vuoden 2013 albumit Luokka:Alghazanthin albumit
AdraMelekTaus

AdraMelekTaus on suomalaisen sinfonisen black metal -yhtye Alghazanthin EP- levy. Se julkaistiin vuonna 2013 levymerkillä Woodcut Records. Albumista julkaistiin rajoitettu 500:n kappaleen painos. == Kappaleet == # # # == Kokoonpano == * Thasmorg – laulu, bassokitara * Grimort – kitara * Mordant – kitara * Gorath Moonthorn – rummut * Ekholm – kosketinsoitin == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2013 EP:t Luokka:Alghazanthin albumit
Aitosalamanterit

Aitosalamanterit (Salamandridae) on pyrstösammakoiden eli salamanterieläinten lahkoon kuuluva heimo. Joissakin yhteyksissä heimosta käytetään nimeä salamanterit tai vesiliskot. Heimoon kuuluu noin 20 sukua ja yli 70 lajia. Lemmikkieläiminä pidetään useita lajeja, kuten hongkonginvesiliskoa (Paramesotriton hongkongensis), japanintuliliskoa (Cynops pyrrhogaster) ja punatäpläsalamanteria (Notophthalmus viridescens). Vesiliskojen fossiileja on löydetty eoseenikaudelta alkaen pleistoseenikaudelle saakka. == Koko ja ulkonäkö == Aikuisen pituus on yleensä noin 20 cm. Suurin osa lajeista erittää myrkkyä ja niiden väritys varoittaa petoja niiden myrkyllisyydestä. Niiden värityksessä on kirkkaita värejä. == Levinneisyys == Aitosalamantereita esiintyy lähinnä Euroopassa ja Aasiassa. Jonkin verran niitä tavataan myös Afrikan pohjoisosassa. Pohjois-Amerikassa elää kaksi kotoperäistä sukua. == Lisääntyminen == Ennen parittelua koiras piirittää naarasta ja hieroo sitä. Hedelmöitys on sisäinen. Toukat elävät yleensä vedessä. == Heimoon kuuluvia sukuja == *Pyreneidenmanterit (Calotriton) *Kultajuovasalamanterit (Chioglossa) *Tuliliskot (Cynops) *Echinotriton *Puromanterit (Euproctus) *Alppimanterit (Ichthyosaura) *Pikkumanterit (Lissotriton) *Okasalamanterit (Lyciasalamandra) *Mertensiella *Neurergus *Notophthalmus *Ommatotriton *Pachytriton *Kiinanvesiliskot (Paramesotriton) *Kylkiluumanterit (Pleurodeles) *Tulisalamanterit (Salamandra) *Silmälasisalamanterit (Salamandrina) *Kaliforniansalamanterit (Taricha) *Rupimanterit (Triturus) *Krokotiilisalamanterit (Tylototriton) == Lähteet == == Aiheesta muualla == *Herpetomania.fi: Matelijoiden ja sammakkoeläinten nimistötoimikunta, Euroopan sammakkoeläinten ja matelijoiden suomalaiset nimet (pdf) Luokka:Salamanterieläimet